উত্তর কোরিয়া
উত্তর কোরিয়ার আদর্শ কোরীয় ভাষার নাম মুনহোয়াও, যার অর্থ পরিশীলিত ভাষা। এটি দক্ষিণ কোরিয়ায় ব্যবহৃত আদর্শ কোরীয় ভাষাটির চেয়ে আলাদা। এটি উত্তর কোরিয়ার রাজধানী পিয়ং ইয়াং অঞ্চলে প্রচলিত ভাষার উপর ভিত্তি করে গড়ে উঠেছে। উত্তর কোরিয়াতে ছয়টি আঞ্চলিক উপভাষা রয়েছে, তবে চেজু দ্বীপের উপভাষাটি বাদে এরা পরস্পর বোধগম্য।
২০১৭-১৮ উত্তর কোরিয়া সংকট
১০ আগস্ট, উত্তর কোরিয়ার লেফটেন্যান্ট কিম রাক গিয়ম ট্রাম্পের "আগুন ও উন্মত্ততা" বিষয়ক ভাষণের জবাব দিয়ে বলেন, তিনি আবোলতাবোল বকেছেন। রাক সোজাসুজি আরও জানান, মার্কিন যুক্তরাষ্ট্রের প্রেসিডেন্ট ট্রাম্পের সাথে "যুক্তিসংগত সংলাপ"চালানো সম্ভব নয়। উত্তর কোরিয়ার সরকারি সংবাদ সংস্থা কেসিএনএ জানায়, কিম জং-উনের সেনাবাহিনী গুয়াম দ্বীপ থেকে ৩০-৪০ কিলোমিটার দূরে ফিলিপাইন সাগরে হোয়াসং -১২ টাইপের চারটি আইসিবিএম ক্ষেপণাস্ত্র হামলার পরিকল্পনা করছে। ক্ষেপণাস্ত্রগুলোর উড্ডয়নকাল অনুমান করা হয় ঠিক ১৭ মিনিট ৪৫ সেকেন্ড। কেসিএনের একটি প্রতিবেদন ইঙ্গিত দেয়, পরিকল্পনাটি মধ্য আগস্টে বাস্তবায়ন করা হবে। মার্কিন কর্মকর্তারা বিবৃতি দেন, উত্তর কোরিয়া নীতির জন্য নিযুক্ত যুক্তরাষ্ট্রের বিশেষ রাষ্ট্রদূত জোসেফ ইয়ুন এবং জাতিসংঘের মিশনে উত্তর কোরিয়ার একজন ঊর্ধ্বতন কূটনীতিক পার্ক সং ইল এই বিতর্কের সময় "নিউইয়র্ক চ্যানেল" এর মাধ্যমে নিয়মিত যোগাযোগ রাখছিলেন।